"SETSWANA PUO YA GAE MEPHATO 4-6 3.2.5 Tlotlofoko e e tshwanetseng go fitlhelelwa ke barutwana ba Puo ya Gae Kgweditharo 1 2 3 4 Tlotlofoko Mophato 4 1700-2500 1850-3000 2000-3500 3500-4000 (Mafoko a a Mophato 5 2400-4000 2700-4250 3000-4500 4500-5000 tlwaelegileng a ka metlha) Mophato 6 3500-5000 3700-5250 4000-5500 5500-6000 Tlotlofoko ya puiso Mophato 4 800-1900 900-2200 1000-2500 2500-3000 (mafoko a mašwa) (75-250) (75-250) (75-250) (75-250) Mophato 5 1500- 3000 1750-3300 2000-3500 3500-4000 Mophato 6 2200-3800 2400-4200 2700-4600 3000-5000 3.3 DITHULAGANYO TSA GO RUTA Dithulaganyo tsa go ruta di bontsha bonnye diteng tse di tshwanetseng go akarediwa mo bekeng di le pedi tsa kgweditharo. Barutabana ga ba patelediwe go fetsa diteng tsotlhe tse di tlhaotsweng go rutwa mo tshekong ya dibeke di le pedi. Morutabana ga a patelesege go ruta diteng tse di tlhaotsweng go ya ka tatelano e e neilweng mme le nako e e neilweng ke sesupo sa gore a ka dirisa bonnye nako e kana kang go ruta diteng tse di tlhaotsweng. Seno se raya gore, ga di salwe morago ka mokgwa o di ntseng ka ona. Barutabana ba tshwanetse go itlhamela Thulaganyo ya Tiro ba dirisa dithulaganyo tsa go ruta, dibukakgakololo tsa bona le metswedi e mengwe go ruta diteng ba dirisa tatelano le kgato e e maleba. Barutabana le bona ba rotloediwa go dirisa diteng kgotsa dikgopolo tse di amanang le tikologo ya bona. 3.3.1 Mokgwa o ditlhangwa di golaganang ka teng mo tshekong ya dibeke tse pedi Ditlhangwa tse di farologaneng di dirisitswe jaaka motheo wa go tlhama tsheko ya go ruta ya dibeke tse pedi. Di tlhophilwe go ya ka gore di golagana jang go bopa yuniti e e kopaneng, sekao barutwana ba tla reetsa kgangkhutshwe mme morago ba e buise. Ba tla kopiwa go kwala tlhaloso e khutshwane ya molomo ya lefelo kgotsa motho (e e tla golaganang le kgang) kgotsa ba ka kopiwa go kwalela moanelwa wa kgang lekwalo.Tlhophang thitokgang/morero wa tsheko nngwe le nngwe ya dibeke tse pedi o o tla go kgontshang go golaganya ditirwana ka katlego. Lebaka la go dirisa dithitokgang/merero ke go kgontsha gore tlotlontswe e dirisiwe gape le dipopego tsa puo mo bokaong jo bo utlwalang. 3.3.2 Mokgwa o ditlhangwa/ditirwana di latelanang ka ona go ralala tsheko ya dibeke tse pedi Ditlhangwa ga di tlhoke go rutiwa ka tatelano e e rileng. Mo mabakeng a le mantsi, go tshwanetse ga nna le tirwana/ setlhangwa sa theetso le go bua, go ipaakanyetsa tirwana ya go buisa le ya go kwala. Ka dinako tse dingwe, tirwana ya go reetsa le go bua e tshwanetse go tswa mo setlhangweng sa puiso. Mo mabakeng a le mantsi, setlhangwa se se reediwang jaaka kgang kgotsa pegelo ya dikgang se tla farologana le go nna mo maemong a magolwane a a fetang a barutwana ba tla a buisang. Seno ke ka ntlha ya gore bokgoni jwa bona jwa go reetsa bo godile go feta bokgoni jwa bona jwa go buisa. 3.3.3 Mofuta wa ditlhangwa tse di tlhaotsweng le tse di atlanegesiwang Go na le mefuta ya ditlhangwa tse di tlhaotsweng tse di tshwanetseng go rutwa mo tshekong nngwe le nngwe ya dibeke tse pedi. Tsona di tlhalositswe mo thulaganyong ya go ruta mme di tshwanetse go nna teng mo bukeng e e tlhaotsweng. Mo mabakeng a le mantsi, ga go na mofuta wa kgang e e totobetseng e e tlhaotsweng. Ditlhopho di ka dirwa go tswa mo mefuteng e e farologaneng ya ditlhangwa tse dišwa (nako e le nngwe), dikgang tsa ikakanyetso PPKT 33"